Lav et referat af nedenstående tekst:

Tekst:
De er lodne, kærlige og legesyge. Og så tiltrækker de mange blikke. Tre løveunger, der er syv uger gamle, har taget det udendørs anlæg i Aalborg Zoo i brug. Og det er til glæde for publikum og ikke mindst for dyrepasserne. Løveungerne har brugt de første uger i en fødehule sammen med deres mor, men ungerne er nu klar til at komme ud i det større anlæg og tættere på gæsterne. Mitaali, som løvemoren hedder, er førstegangsfødende, og ofte lykkes det ikke løver at opfostre unger i første forsøg. Men Mitaali har passet sine unger efter alle kunstens regler, og gradvist vil både løvefar og -mormor få lov til at komme tæt på de små løveunger. - Hun er virkelig det, man kalder for en løvemor, siger Sara Villadsen, der er dyrepasser i Aalborg Zoo. - Hun er utrolig overbeskyttende overfor dem, så hun lader ikke nogen komme i nærheden af sine unger. De tre løveunger er ikke blot herlige at se på. De er også særdeles vigtige. - Det er supervigtigt, at de her unger overlever, for det er den asiatiske løveart, vi har her i Aalborg Zoo, siger Sara Villadsen og fortsætter: - Løveracen er ved at uddø i naturen, hvor der er omkring 700 tilbage, og derfor er det så vigtigt, at vi får nogle unger, så vi kan bidrage til det her avlsprogram, som vi er en del af. Løveungernes mormor er i øvrigt drægtig, og ifølge dyrepasseren kan der komme familieforøgelse hvert øjeblik, det skal være.

Referat:
De tre løveunger er krøbet ud af fødehulen og har nu taget det udendørs anlæg i brug.